### Beslutning

Ken Clausen, Magistratsafdelingen for Sociale Forhold og Beskæftigelse, Magistratsafdelingen for Teknik og Miljø, Magistratsafdelingen for Sundhed og Omsorg, Magistratsafdelingen for Kultur og Borgerservice og Magistratsafdelingen for Børn og Unge med bemærkning, at byrådet i sit møde den 25. marts 2020 har vedtaget Magistratens foranstående indstilling af 23. marts 2020.

[adresse] initiativer til at imødegå økonomisk afmatning som følge af corona-virus

### Resumé

Denne indstilling beskriver Aarhus Kommunes bidrag at holde hånden under dansk erhvervsliv i den aktuelle krisesituation. Det gælder både i form af her-og-nu initiativer, samt i form af mere strukturelle tiltag, der kan være med til at understøtte det generelle aktivitetsniveau til gavn for virksomhederne.

Der foreslås en række straks-initiativer, som Byrådet umiddelbart kan sætte i gang, en række strukturelle initiativer, som kan iværksættes af Byrådet samt en række øvrige initiativer, der kræver statslig medvirken.

### Indstilling

Det indstilles:

At 1) Byrådet tiltræder følgende initiativer til umiddelbar iværksættelse:

* straks-betaling (allerede iværksat),
* fremrykning af investeringer uden betaling af den normale interne rente,
* månedlig opfølgning på, at der eksekveres,
* prioritering af interne og eksterne ressourcer til eksekvering,
* der indledes med det samme en dialog med håndværkererhvervene om eventuelle tiltag, der kan fremme hurtig igangsætning af anlægsarbejder. Det kan fx være dispensation fra politikken om fagentrepriser i konkrete tilfælde indtil videre, hvis det fremmer hurtig eksekvering
* midlertidig dispensation til Børn og Unge til opførelse af dagtilbud, hvis der i prognosen forventes et behov i et område inden for en 5-års periode

At 2) Byrådet tiltræder en mulighed for at trække på den finansielle egenkapital med op til 300 mio. kr. med baggrund i den helt ekstraordinære situation

At 3) Borgmesterens Afdeling i samarbejde med magistratsafdelingerne fremsender en indstilling inden udgangen af april med forslag til investeringer for op til 300 mio. kr., der kan iværksættes inden for en relativt kort tidshorisont. Vægten skal være på initiativer til fremme af den grønne omstilling, og herudover afsættes 30 mio. kr. til bygningsvedligeholdelse og genopretning samt 3 mio. kr. i hvert af årene 2020 og 2021 til øget byggesagsbehandling, lokalplanlægning m.v. for at undgå flaskehalse i myndighedsbehandlingen.

At 4) Byrådet følger udviklingen nøje, og tilkendegiver, at man indenfor de rammer der ligger for Byrådets virksomhed er indstillet på at gøre det, der skal til for at afbøde de økonomiske og erhvervsmæssige konsekvenser af corona-krisen.

### Sagens forløb

23-03-2020 Magistraten

Fremsendes til [adresse] Byråd med bemærkning, at Magistraten i mødet den 26. marts 2020 anbefaler, at byrådet tiltræder Borgmesterens Afdeling, Magistratsafdelingen for Sociale Forhold og Beskæftigelse, Magistratsafdelingen for Teknik og Miljø, Magistratsafdelingen for Sundhed og Omsorg, Magistratsafdelingen for Kultur og Borgerservice samt Magistratsafdelingen for Børn og Unges indstilling af 20. marts 2020.

Oplysninger om ledighedsudviklingen under Coronakrisen lægges på dagsordenen til byrådsbehandlingen.

 25-03-2020 Aarhus Byråd
Ken Clausen, Magistratsafdelingen for Sociale Forhold og Beskæftigelse, Magistratsafdelingen for Teknik og Miljø, Magistratsafdelingen for Sundhed og Omsorg, Magistratsafdelingen for Kultur og Borgerservice og Magistratsafdelingen for Børn og Unge med bemærkning, at byrådet i sit møde den 25. marts 2020 har vedtaget Magistratens foranstående indstilling af 23. marts 2020.